L 192/38 Jurnalul Oficial al Uniunii Europene 1.7.2014 REGULAMENTUL DE PUNERE ÎN APLICARE (UE) NR. 724/2014 AL COMISIEI din 26 iunie 2014 privind standardul de schimb pentru transmiterea de date solicitate prin Regulamentul (UE) nr. 549/2013 al Parlamentului European și al Consiliului privind Sistemul european de conturi naționale și regionale din Uniunea Europeană (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană ('), în special articolul 3 alineatul (2), întrucât: (1) Conform articolului 3 alineatul (2) din Regulamentul (UE) nr. 549/2013, statele membre ar trebui să transmită Comisiei datele și metadatele solicitate prin regulament în conformitate cu un standard de schimb specificat și cu alte modalități practice care ar trebui să fie precizate de Comisie. (2) Aplicarea unui standard unic pentru schimbul şi transmiterea de date pentru statisticile reglementate de Regula- mentul (UE) nr. 549/2013 ar contribui în mod considerabil la integrarea procesului de lucru din acest domeniu statistic. (3) Iniţiativa privind formatul Statistical Data and Metadata Exchange (SDMX) referitoare la standardele statistice și tehnice pentru schimbul şi punerea în comun a datelor și metadatelor a fost lansată de Banca Reglementelor Inter- naționale, Banca Centrală Europeană, Comisia (Eurostat), Fondul Monetar Internaţional, Organizaţia pentru Cooperare şi Dezvoltare Economică (OCDE), Organizaţia Naţiunilor Unite şi Banca Mondială. Pentru schimbul de statistici oficiale, SDMX oferă standarde statistice şi tehnice, inclusiv limbaj de marcare SDMX, utilizând sintaxa XML („format SDMX-ML”). Prin urmare, ar trebui introdus un nou format de date și o definiție a structurii de date, elaborate în conformitate cu acest standard. Pentru a facilita trecerea la noul format, Comisia ar trebui ca, în primii doi ani de la intrarea în vigoare a regulamentului, să pună la dispoziția statelor membre modele care pot fi utilizate drept date de intrare pentru instrumentele de conversie SDMX. (4) Comisia ar trebui să ofere o documentație detaliată privind definițiile structurii de date SDMX şi orientări privind punerea în aplicare a acestora. (5)  Măsurile prevăzute în prezentul regulament sunt conforme cu avizul Comitetului Sistemului Statistic European, ADOPTĂ PREZENTUL REGULAMENT: Articolul 1 Standard pentru transmiterea de date Statele membre transmit datele solicitate prin Regulamentul (UE) nr. 549/2013 folosind definițiile structurii de date SDMX. Articolul 2 Specificații tehnice privind formatul datelor Statele membre transmit datele și metadatele în format SDMX-ML. () J0L174,26.6.2013,p. 1.